laion/Wikipedia-Exotic huggingface dataset:
וינסטון הצעיר

וינסטון הצעיר (באנגלית: Young Winston) הוא סרט ביוגרפי בריטי משנת 1972, בבימויו של ריצ'רד אטנבורו, עם סיימון וורד, רוברט שו ואן בנקרופט בתפקידים הראשיים. התסריט נכתב על ידי קארל פורמן שגם הפיק את הסרט והוא מבוסס על האוטוביוגרפיה "חיי המוקדמים" של וינסטון צ'רצ'יל הסוקרת את חייו מיום לידתו עד היבחרו בפעם הראשונה לפרלמנט בגיל 26. זה תפקידו הראשי הראשון של סיימון וורד שהיה עד אז שחקן לא מוכר. הוא גם מלווה את הסרט בקטעים מהספר כשהוא מחקה את דיבורו של צ'רצ'יל. חלק אחד עוסק ביחסיו המורכבים של וינסטון עם הוריו וחלק אחר מתאר את השתתפותו של וינסטון בקרבות בהודו, סודאן ובמלחמת הבורים השנייה. הסרט מתחיל ב-16 בספטמבר 1897, כוח של חיילם בריטים והודים עושה דרכו לפעולה נגד שבט מוסלמי מורד בצפון הודו (כיום פקיסטן). מפקד הכוח הוא קפטן אילמר (אדוארד וודוורד) ווינסטון צ'רצ'יל מצטרף אליו כבוגר טרי של האקדמיה הצבאית המלכותית בסנדהרסט. צ'רצ'יל שואף לצבור מדליות כדי לעשות את דרכו לפרלמנט ובקרב הזה הוא אכן מצטיין. העלילה חוזרת בפלאשבק לילדותו של צ'רצ'יל. אביו רנדולף צ'רצ'יל (רוברט שו) הוא מדינאי עסוק ומוערך ואמו ליידי רנדולף (אן בנקרופט) עוסקת בענייני ציבור ובקידום בחירתו של בעלה. אין להם זמן לווינסטון הצעיר והוא גדל בעזרת האומנת שלו ואשת סודו, אליזבת אוורסט (פט הייווד), שהוא מכנה בשם חיבה "Womany". בגיל שש הוא ניאלץ להיפרד מהאומנת ולהיכנס לבית ספר פרטי שבו המחנך הקפדן (רוברט הרדי) לא חוסך ממנו את שבטו ומצליף בישבנו על עבירות קטנות. הוא ממשיך בבית הספר הארו שבו המנהל וולדן (ג'ק הוקינס) מכיר במעלותיו. וינסטון מחליט לבחור בקריירה צבאית ומתקבל לאקדמיית סנדהרסט. הוא מסיים רק במקום שביעי ולא ליכול להתקבל לחיל רגלי אלא לפרשים. אביו נוזף בו באומרו שכעת ייאלץ להשקיע 200 פאונדס לשנה בסוס ואם לא ישפר את דרכו הוא לא יתמוך בו מעל גיל 21. מצבו של רנדולף הולך ורע והרופאים מרמזים לאשתו שהוא חולה במחלת מין (עגבת). וינסטון מצטרף לחיל המשלוח של גנרל הורשיו קיצ'נר ומשתתף בקרב אומדורמן בסודאן. לאחר שאביו מת מנסה וינסטון להיבחר לפרלמנט במחוז אולדהם ונכשל. הוא מצטרף למלחמת הבורים ככתב ופוגש שוב בקפטן אילמר. הרכבת המשוריינת מותקפת על ידי הבורים ווינסטון מנהל את ההגנה אך נופל בשבי הבורים. הוא מצליח לברוח מהשבי בבריחה נועזת והופך בזכות זה לידוען והפעם מצליח בבחירות ונכנס לפרלמנט בפעם הראשונה בגיל 26. הוא מתיידד עם דייוויד לויד ג'ורג' (אנתוני הופקינס) מהמפלגה הליברלית היריבה. בנאום הבכורה שלו הוא מביע את דעתו נגד תקציב הביטחון הגדול והבזבזני ואמו יושבת ביציע האורחים ומתמוגגת מנחת. שלוש מועמדויות לפרס אוסקר: פרס אוסקר לתסריט המעובד הטוב ביותר - קרל פורמן פרס אוסקר לעיצוב ההפקה הטוב ביותר פרס אוסקר לעיצוב התלבושות הטוב ביותר גלובוס הזהב פרס גלובוס הזהב לסרט הזר הטוב ביותר מועמדות לפרס גלובוס הזהב לשחקן חדש ומבטיח - סיימון וורד מועמדויות לפרס באפט"א פרס באפט"א לעיצוב התלבושות הטוב ביותר פרס באפט"א לשחקן הטוב ביותר בתפקיד ראשי - רוברט שו פרס באפט"א לשחקנית הטובה ביותר בתפקיד ראשי - אן בנקרופט פרס באפט"א לעיצוב ההפקה הטוב ביותר פרס באפט"א לשחקן חדש ומבטיח ביותר - סיימון וורד פרס באפט"א למוזיקה הטובה ביותר בסרט - אלפרד רלסטון "וינסטון הצעיר", במסד הנתונים הקולנועיים IMDb (באנגלית) "וינסטון הצעיר", באתר AllMovie (באנגלית) "וינסטון הצעיר", באתר Rotten Tomatoes (באנגלית) "וינסטון הצעיר", תסריט הסרט באתר Scripts.com (באנגלית) "וינסטון הצעיר", במסד הנתונים הקולנועיים KinoPoisk (ברוסית) קדימון לווינסטון הצעיר, באתר יוטיוב וינסטון הצעיר, באתר TCM
BBC Tower

BBC Central Tower (לשעבר מגדל מרכז דן, הפיל הלבן, BBC TOWER) הוא מגדל משרדים ומסחר שבנייתו הסתיימה בשנת 2023. הבניין ממוקם בהצטלבות הרחובות ז'בוטינסקי ובן-גוריון בבני ברק, בסמוך לגבול העיר עם רמת גן במתחם BBC - בני ברק ביזנס סנטר ונמצא על תחנת הרכבת הקלה בן-גוריון, הקו האדום. בניית המגדל החלה בשנת 1995 ועקב העיכובים הרבים בסיומו זכה לכינוי "הפיל הלבן של בני ברק". בתחילת שנת 2022 הגיע המגדל לגובהו הסופי, והפך לגורד השחקים השביעי בגובהו בישראל. המגדל מתנשא לגובה של 189 מטר וכולל 40 קומות משרדים הבנויות מעל 5 קומות מסחר ושתי קומות טכניות נוספות בראש המבנה. קומות המשרדים בנויות על שטח של כ-44 אלף מ"ר, ואילו, קומות המסחר ישמשו כקניון בשטח של כ-22 אלף מ"ר. סה"כ שטח הקומות במגדל כ-66 אלף מ"ר. בנייתו הסתיימה בשנת 2023, בשנת חניכת תחנת הרכבת הקלה בן-גוריון הסמוכה למגדל. המתחם בו הוקם המגדל שימש כמחסן ירקות של חברת תנובה. בתחילת שנות ה-90, לאחר פינוי המתחם, מכרה תנובה את השטח לאנשי העסקים האחים ציון ויהודה שאוליאן, שחתמו ב-1995 על פרויקט נדל"ן גדול בשטח המתחם בשם "מגדל מרכז דן" עם חבורת יזמים. אחרי מספר שנים בודדות, בעקבות מחלוקת שנתגלעה בין האחים לבין היזמים הנוספים הוקפאה בניית המגדל. בשנת 2000 מונה כונס נכסים ובשנת 2007 נרכש המיזם התקוע על ידי החברות עמירים ועלרונט שהקימו שותפות להשלמת בנייתו של המגדל, אך גם שותפות זו התפרקה וכונס נכסים נוסף מונה ב-2013. עקב 16 השנים בהן עמדו יסודות הבטון החשופים של המגדל ללא בניה דבק בו הכינוי "הפיל הלבן של בני ברק". במהלך תקופה זו נתלה עליו שלט "לשון הרע לא מדבר אלי" ככרוז בכניסה לעיר החרדית. ב-2016 נערך מכרז למכירת הפרויקט, בו זכו אנשי העסקים החרדים שוקי שרון, יהודה עמאר, יעקב ברונר ואחיו ישראל, שקנו את זכויות הקרקע ב-223 מיליון ש"ח ושינו את שם הפרויקט ל-BBC Tower. ב-2019 רכשה חברת הביטוח מגדל 75% ממגדל המשרדים וצפויה להחזיק ב-30 מתוך 44 הקומות במגדל. ב-30 בנובמבר 2019 התחילה העבודה המחודשת על המגדל. בתחילת שנת 2022 הגיע המגדל לגובהו הסופי, 189 מטר, במסגרת הליך בנייתו שהסתיימה בסוף שנת 2023. מדיה וקבצים בנושא BBC Tower בוויקישיתוף דף הפרויקט BBC Tower, באתר חברת הביצוע לוינשטין נתיב יובל ניסני, BBC TOWER במקום הפיל הלבן של בני ברק, מרכז הנדל"ן, 1 בדצמבר 2019 אמיתי גזית, כלכליסט, מגדל נכנסת להשקעה בפיל הלבן של בני ברק, באתר ynet, 17 ביולי 2019 על פי נספח בינוי לתוכנית 501-0782110 אלי רוטמן, ‏'הפיל הלבן' של בני ברק נמכר תמורת 223 מיליון שקל, באתר כיכר השבת, 15 ביוני 2016 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
חוף באנזארה

חוף באנזארה (באנגלית: Banzare Coast) הוא אזור בארץ וילקס שבאנטארקטיקה. חוף באנזארה מוגדר כאזור החוף של אנטארקטיקה, הממוקם בין כף סאות'רד לבין כף מורס. אזור החוף התגלה מהאוויר ב-15 בינואר וב-16 בינואר 1931 על ידי משלחת החקר הבריטית, אוסטרלית וניו זילנדית לאנטארקטיקה (באנגלית: British Australian (and) New Zealand Antarctic Research Expedition ; בראשי תיבות: BANZARE) אשר חקרה את האזור בפיקודו של דאגלס מוסון. שמו של האזור ניתן לו על ידי דאגלאס מוסון. מוסון קרא לחוף על שם המשלחת עליה פיקד - החוף נקרא על שם ראשי התיבות של שם המשלחת: BANZARE - נהגה "באנזארה". • Frezzotti, M., & Polizzi, M. (2002), 50 years of ice-front changes between the Adélie and Banzare Coasts, East Antarctica, Annals of Glaciology, 34, 235-240. https://doi:10.3189/172756402781817897 • G.D. Williams, A.J.S. Meijers, A. Poole, P. Mathiot, T. Tamura, A. Klocker, Late winter oceanography off the Sabrina and BANZARE coast (117–128°E), East Antarctica, Deep Sea Research Part II: Topical Studies in Oceanography, Volume 58, Issues 9–10, 2011, Pages 1194-1210, ISSN 0967-0645, https://doi.org/10.1016/j.dsr2.2010.10.035. • Ian Kelly, Anya Reading, Tobias Stål, Stephen Walters, Ross Turner, Subglacial character of the Aurora Basin, East Antarctica, from novel seismic waveform modelling, University of Tasmania, Hobart, Tasmania, Australia • Charles W Swithinbank, GLOBAL CHANGE STUDY OF THE CRYOSPHERE OF ANTARCTICA, EUROPEAN RESEARCH OFFICE OF THE U.S.ARMY חוף באנזארה באתר הסקר הגאולוגי של ארצות הברית חוף באנזארה באתר הגאזט האנטארקטי של ממשלת אוסטרליה חוף באנזארה באתר הגאזט האנטארקטי המשווה SCAR של ממשלת אוסטרליה תמונת לוויין של החוף באתר נאס"א מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
ניוטה טייטלבוים

ניוטה טייטלבוים (בפולנית: Niuta Tajtelbaum ‏ (1917–1943), שכונתה ונדה הקטנה עם הצמות, הייתה לוחמת התנגדות יהודיה בוורשה שבפולין במהלך מלחמת העולם השנייה. טייטלבוים הייתה קומוניסטית ממוצא יהודי. היא הצטרפה למחתרת הקומוניסטית הפולנית בוורשה והשתתפה בפעולות מחתרת רבות ביניהן שוד בנק. חברי המחתרת ובהם טייטלבוים הטמינו פצצות בתיאטרון "קאמארליכט שפיל". הנאצים קבעו פרס של מאה וחמישים אלף זלוטי למי שיסגירה. בזמן מרד גטו ורשה לחמה בשורות תנועת ההתנגדות הפולנית-קומוניסטית. בשנת 1943 היא ירתה ביום אחד בחמישה חיילים נאצים. במהלך המלחמה היא שימשה כשליחה בארגון היהודי הלוחם ובארגון המחתרת הפולני קומוניסטי גרוורדיה לודובה (GL), וכן עסקה בהברחת נשק ואנשים. ביולי 1943 נתפסה טייטלבויים. לאחר שעונתה, הוצאה להורג על ידי הנאצים. לאחר מלחמת העולם השנייה הוענקו לטייטלבויים אות גבורה, צלב גרונדלוואלד של צבא פולין. בתיה דביר, השמיעיני קולך ונסו הצללים, ירושלים יד ושם, 2018, עמ' 235. מדיה וקבצים בנושא ניוטה טייטלבוים בוויקישיתוף Mahoney, M. H. (1993). Women in Espionage: A Biographical Dictionary (באנגלית). ABC-CLIO. ISBN 978-0-87436-743-0. Bard, Mitchell Geoffrey (2001). The Complete History of the Holocaust (באנגלית). Greenhaven Press. ISBN 978-0-7377-0373-3. Batalion, Judy (18 במרץ 2021). "Opinion | The Nazi-Fighting Women of the Jewish Resistance". The New York Times. {{cite web}}: (עזרה) "A cemetery of letters and words". Haaretz.com (באנגלית). Kopel, David B. (16 בפברואר 2017). The Morality of Self-defense and Military Action: The Judeo-Christian Tradition (באנגלית). ABC-CLIO. ISBN 978-1-4408-3278-9. {{cite book}}: (עזרה)
חוף קלארי

חוף קלארי (באנגלית: Clarie Coast) הוא אזור בארץ וילקס שבאנטארקטיקה. חלק זה של ארץ וילקס מכונה גם חוף וילקס (באנגלית: Wilkes Coast). חוף קלארי מוגדר כאזור החוף של אנטארקטיקה, הממוקם בין כף מורס לבין נקודת פורקווה פה. הראשון שראה חוף זה היה רב החובל ז'ול דומון ד'אורוויל, בינואר 1840. ד'אורוויל היה הראשון שהבין, שצוקי הקרח שבהם צפה, היו חלק מהיבשת, ולא חלק ממדף קרח. החוף מופה לראשונה על ידי המשלחת האנטארקטית האוסטרלי, אשר חקרה את אנטארקטיקה בין השנים 1911–1914, בפיקודו של רב חובל ג'יי. קיי. דייוויס (J.K. Davis). השם "חוף קלארי" ניתן לו על ידי ד'אורוויל. ד'אורוויל קרא לחוף "חוף קלארי" (בצרפתית: Côte de Clarie), על שם אשתו של שארל ז'אקינו (Charles Jacquinot), שהיה רב החובל של הקורבטה זאלה (Zélée), הספינה השנייה אשר שימשה את משלחתו של ד'אורוויל. השם "חוף וילקס" ניתן לאזור על ידי סר דאגלס מוסון. מוסון קרא לחוף על שמו של צ'ארלס וילקס. • Frezzotti, M., & Polizzi, M. (2002), 50 years of ice-front changes between the Adélie and Banzare Coasts, East Antarctica, Annals of Glaciology, 34, 235-240. https://doi:10.3189/172756402781817897 • Edited by: Thomas E. Chase and B.A. Seekins, Marine topography of offshore Antarctica; Clarie Coast to Ross Ice Shelf (long 130 degrees E to 170 degrees W); explanatory text, https://doi.org/10.3133/ofr02419N • Jacques Talandier, Olivier Hyvernaud, Dominique Reymond, Emile A. Okal, Hydroacoustic signals generated by parked and drifting icebergs in the Southern Indian and Pacific Oceans, Geophysical Journal International, Volume 165, Issue 3, June 2006, Pages 817–834, https://doi.org/10.1111/j.1365-246X.2006.02911.x חוף קלארי באתר הסקר הגאולוגי של ארצות הברית חוף קלארי באתר הגאזט האנטארקטי המשווה SCAR של ממשלת אוסטרליה חוף קלארי באתר marineregions תמונת לוויין של החוף באתר נאס"א מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
דה מייקמייקס

דה מייקמייקס (באנגלית:The Makemakes) היא להקת פופ רוק אוסטרית. חברי הלהקה הם דומיניק (דודו) מוהרר, מרכוס כריסט ופלוריאן מיינדל. הם יצגו את אוסטריה באירוויזיון 2015 עם השיר "I Am Yours". ב־15 ביוני 2012 הוציאו דה מייקמייקס את סינגל הבכורה The Lovercall. השיר הגיע למקום השישי במצעד הסינגלים האוסטרי. ב־15 באפריל 2014 הם הוציאו את הסינגל "Million Euro Smile". השיר הגיע למקום השני במצעד הסינגלים האוסטרי. ב-13 במרץ 2015 נבחרו דה מייקמייקס לייצג את אוסטריה באירוויזיון 2015 עם השיר "I am Yours". השיר נבחר באמצעות תחרות שארגנה רשות השידור האוסטרית. אוסטריה עלתה אוטומטית לגמר בשל זכייתה בשנה הקודמת. הם הגיעו עם גרמניה למקום האחרון עם ניקוד אפס. במרץ 2018 הוציאו דה מייקמייקס סינגל חדש בשם "Keep On Moving". בינואר 2019 הוציאה הלהקה את הסינגל "Freedom". ביולי 2019 הוציאה הלהקה את הסינגל "The Beach". השיר דורג במקום ה -21 במצעד הסינגלים הסקוטי. דה מייקמייקס, ברשת החברתית פייסבוק דה מייקמייקס, ברשת החברתית אקס (טוויטר) דה מייקמייקס, ברשת החברתית אינסטגרם דה מייקמייקס, סרטונים בערוץ היוטיוב דה מייקמייקס, באתר ספוטיפיי דה מייקמייקס, באתר MusicBrainz (באנגלית) דה מייקמייקס, באתר דיזר דה מייקמייקס, באתר Discogs (באנגלית) אתר האינטרנט הרשמי של דה מייקמייקס מדיה וקבצים בנושא דה מייקמייקס בוויקישיתוף Granger, Anthony (13 במרץ 2015). "Austria: The MakeMakes Selected!". Eurovoix. נבדק ב-13 במרץ 2015. {{cite web}}: (עזרה) iTunes - Musik – „The Lovercall - Single“ von The Makemakes iTunes - Musik – „Million Euro Smile - Single“ von The Makemakes "The Makemakes - Keep On Moving". נבדק ב-6 ספט' 2018. {{cite web}}: (עזרה) "Freedom - Single by The Makemakes". Apple Music. נבדק ב-14 באוקטובר 2019. {{cite web}}: (עזרה) "The Beach - Single by The Makemakes". Apple Music. נבדק ב-14 באוקטובר 2019. {{cite web}}: (עזרה)
מלאגרוס (מיתולוגיה)

מלאגרוס (ביוונית: Μελέαγρος) הוא אחד מן הגיבורים ב מיתולוגיה היוונית, התפרסם כמארח ציד חזיר הבר הקלידוני ומוזכר גם כאחד הארגונאוטים. מלאגרוס נסיך קלידוני בנם של אלתאה ואנאוס מלך קלידון, ועל פי מקורות מסוימים בנו של ארס, אחיהם של דיאנריה, טקסיאוס, קלימנוס, פריפוס, אגלאוס ,תיראוס, ערוץ, יורימייד ומלניפה. מליגר היה אביו של פרטנופוס מאת אטאלנטה, אך הוא התחתן עם קלאופטרה, בתם של עידס ומרפסה. נולדה להם בת, פולידורה, שהפכה לכלת פרוטסילאוס, שעזבה את מיטתה בליל כלולותיהם כדי להצטרף למשלחת לטרויה. ציד החזיר הקלידוני: כשמלאגרוס נולד מוירה ניבאה שהוא יחיה כל עוד גזר עץ אשר ברשות המשפחה לא יאכל על ידי אש, לשמע הנבואה מיהרה אלתאה להחביא את גזר העץ. אנאוס הטיל על מלאגרוס לאסוף גיבורים מכל רחבי יוון למטרת ציד חזיר הבר הקלידוני שהטיל את מוראו על האזור ופגע בכרמים לאחר שאנאוס השמיט את ארטמיס מפסטיבל לכבוד האלים. מלאגרוס הוסיף את אטאלנטה אותה אהב ואשר הייתה ידועה בכישורי הצייד שלה לקבוצת הציידים. על פי אחת הגרסאות שני קנטאורים הילאוס וראקוס ניסו לאנוס את אטאלנטה ומלאגרוס הרג אותם. אטאלנטה פגעה בחזיר הבר ומלאגרוס הרג אותו והעניק לה פרס בתור הראשונה שהקיזה את דמו של חזיר הבר. שני ציידים: טוקסיאוס ופלקסיפוס, דודו ואחיו של מלאגרוס התרעמו על מתן הפרס לאטאלנטה למרות שהיא רק פגעה בחזיר הבר ומי שהרג אותו היה מלאגרוס, בלהט הוויכוח מלאגרוס הרג גם אותם. ושניים נוספים :קיפולים ואיוריפילוס על העלבת אטאלנטה. כשאלתאה גילתה שמלאגרוס הרג את אחיה ובנה היא לקחה את גזר העץ אותו החביאה ונתנה לאש לאכל אותו. את שתי הנשים (אחיותיו) שביכו את מותו של מלאגרוס הפכה ארטמיס לעופות פנינייה. בזמן שהותו בשאול שוחח הרקולס עם מלאגרוס, הרקולס התלהב מהגיבור ושאלו אם יש לו אחות דומה לו שפנויה לנישואין. מלאגרוס סיפר לו על אחותו דיאנריה והרקולס יצא מהשאול והלך לבקש את ידה. מלאגרוס בהעתק רומאי של פסל יווני שמיוחס לסקופאס במוזיאון הלאומי לארכאולוגיה של נאפולי תבליט ציד חזיר הבר בסרקופג רומי עתיק במוזיאונים הקפיטוליניים תבליט ציד חזיר הבר בסרקופג רומי עתיק בגלריית אופיצי מלאגרוס בארמון שנברון מאת יוהאן וילהלם בייר מלאגרוס ואטאלנטה מאת אנטונין בראון בתחנת המטרו מלוסטרנסקה בפראג מלאגרוס מאת אנדריס קרפנטייר במוזיאון ויקטוריה ואלברט מלאגרוס מאת אנטוניו גאי במוזיאון המטרופוליטן לאמנות מדיה וקבצים בנושא מלאגרוס בוויקישיתוף biography/Meleager-Greek-poet מלאגרוס, באתר אנציקלופדיה בריטניקה (באנגלית) מלאגרוס, באתר אנציקלופדיית ההיסטוריה העולמית (באנגלית)
Build a Bitch

Build a Bitch הוא סינגל הבכורה של אושיית הרשת והזמרת הפיליפינית-אמריקאית בלה פורץ'. השיר יצא לאור ב-14 במאי 2021, על ידי חברת התקליטים וורנר רקורדס, כסינגל הבכורה שלה מתוך המיני-אלבום Dolls. בעקבות הצלחתה ברשתות החברתיות, חתמה פורץ' על חוזה בחברת התקליטים וורנר רקורדס. "אני מרגישה שמצאתי את משפחתי וחלק מהמשפחה ההיא היא החברה", אמרה פורץ' על חתימתה בוורנר בהצהרה לבילבורד. "כשחיפשתי כמה מהאמנים שהיו הכי חשובים עבורי מבחינה מוזיקלית כמו פרינס, דואה ליפה ומדונה, הבנתי שוורנר עזרה לכל האנשים האלו בדרך. אז אני מאוד מתכבדת שיש לי משפחה שנתנה לי הזדמנות ומאמינה בי". פורץ' הוסיפה, "אני שרה וכותבת שירים כל חיי אבל להרכיב משהו מיוחד בצורה כזו ולקבל את ההזדמנות הזו… זה משהו שאעשה לנצח. תהיה אסיר תודה על זה. זו רק ההתחלה". נאמר כי היא מספקת את "המותג הדינמי והמגוון של דארק פופ (אנ')". נכתב על ידי האטי קולינס מווג כי השיר "מדגים את כישרונה המוזיקלי המולד ואת שאיפותה כאמנית" של פורץ', ו"מפרק בזריזות את סטנדרטי היופי הבלתי אפשריים שאנו נתונים אליהם", וצוין גם שהשיר "קליט להפליא, ובאופן לא מפתיע, להיט בטיקטוק". לצד הסינגל יצא וידאו קליפ שבוים חזותית על ידי אנדרו דונו ויצירתית על ידי סאב ארבן. בקליפ פורץ' מובילה מהפכה נגד חנות בה גברים יכולים לבחור תכונות ליצירת הבנות האידיאליות שלהם, בדומה לסדנת Build-A-Bear (אנ'), ובסופו של דבר שורפת את החנות. השיר הגיע לראשונה למקום ה-147 במצעד העולמי של ספוטיפיי עם 899 אלף השמעות. נכון ל-4 במרץ 2022, הווידאו קליפ של השיר צבר כ-370 מיליון צפיות. Build a Bitch, במסד הנתונים הקולנועיים IMDb (באנגלית) Build a Bitch, באתר Last.fm (באנגלית) מידע על הסינגל "Build a Bitch" באתר מיוזיק בריינז מילות השיר "Build a Bitch" באתר Genius סרטון השיר "Build a Bitch" באתר יוטיוב "Bella Poarch's 'Build A B*tch' Is A Phenomenon". The Clash. 15 במאי 2021. נבדק ב-15 במאי 2021. {{cite web}}: (עזרה)תחזוקה - ציטוט: url-status (link) בלה פורץ', דייוויד ארקרייט, אלי ריזק, ג'סטין גאמלה, סיילם איליז, סאב ארבן אלי ריזק, סאב ארבן, ג'סטין גאמלה, דייוויד ארקרייט Build a Bitch, genius (באנגלית) Haylock, Zoe (14 במאי 2021). "And Now, TikTok Star Bella Poarch Steps Into the Pop-Girl Ring". Vulture. נבדק ב-15 במאי 2021. {{cite news}}: (עזרה) "TikTok Star Bella Poarch Signs With Warner Records, Shares Debut Single". www.billboard.com (באנגלית). 14 במאי 2021. נבדק ב-14 במאי 2021. {{cite web}}: (עזרה) "TikTok star Bella Poarch signs to Warner Music, unveils music video for debut single – watch". TikTok star Bella Poarch signs to Warner Music, unveils music video for debut single – watch | Bandwagon | Music media championing and spotlighting music in Asia. (באנגלית). 14 במאי 2021. נבדק ב-14 במאי 2021. {{cite web}}: (עזרה) Collins, Hattie. "TikTok Star-Turned-Musician Bella Poarch on the Impossibility of Beauty Standards and the Value of Therapy". Vogue (באנגלית אמריקאית). נבדק ב-2021-05-16. "@chartdata: Bella Poarch's "Build A Bitch" debuts at #147 on the global Spotify chart with 899K streams". Twitter (באנגלית). 15 במאי 2021. נבדק ב-2021-05-15. {{cite web}}: (עזרה)תחזוקה - ציטוט: url-status (link) Bella Poarch - Build a B*tch (Official Music Video) (באנגלית), נבדק ב-2021-05-15 Build a Bitch by Bella Poarch (באנגלית), נבדק ב-2021-05-14
עמי אזולאי

עמי אזולאי (נולד ב-17 בינואר 1976) הוא כדורגלן עבר ישראלי, ששיחק בעמדת הבלם. אזולאי התחיל את הקריירה שלו במחלקת הנוער של מכבי חיפה. בקיץ 1994, אזולאי חתם במכבי עפולה מליגה א' צפון, אז הליגה השלישית וכעבור שנה הצטרף להפועל מגדל העמק. בקיץ 1996, אזולאי חתם בהפועל בית שאן מהליגה הראשונה. בקיץ 1998, אזולאי חתם בהפועל חיפה. ב-20 ביוני 1998, אזולאי ערך את הופעת הבכורה שלו בקבוצה בהפסד 1–3 לנציונל בוקרשט במסגרת גביע האינטרטוטו. אזולאי היה שותף לזכייה של המועדון באליפות הראשונה בתולדותיו, שהושגה בעונתו הראשונה במועדון. בקיץ 2001, אזולאי חתם בהפועל פתח תקווה, בה התאחד עם אלי גוטמן שאימן אותו בהפועל חיפה. ב-22 בדצמבר 2001, אזולאי הורחק במשחק הדרבי בו הפסידה הפועל 0–1. בסיום העונה, אזולאי חזר להפועל חיפה שירדה עונה קודם לכן לליגה הלאומית. בקיץ 2003, אזולאי חזר לליגת העל כאשר חתם בבני יהודה. בקיץ 2004, אזולאי חתם בהפועל נצרת עילית, בה שיחק שלוש שנים. בקיץ 2007, אזולאי חתם בהפועל עפולה, בה שיחק 4 שנים אחריהן חתם בבית"ר עפולה. ב-16 במרץ 2012, אזולאי פרש מכדורגל. הפועל חיפה גביע הטוטו הפועל חיפה הליגה הראשונה: 1998/1999 עמי אזולאי, באתר ההתאחדות לכדורגל בישראל עמי אזולאי, באתר Transfermarkt עמי אזולאי, באתר WorldFootball.net עמי אזולאי, באתר FootballDatabase.eu פרופיל, באתר מוזיאון הפועל פתח תקווה אורי דוד, אזולאי: "קשה לי להשלים עם המילה פרישה", באתר דאבל פס, 16 במרץ 2012
אנטואן פלמונדו

אנטואן פלמונדו (בצרפתית: Antoine Plamondon ‏: בערך 1804–1895) היה אמן קנדי בקוויבק, שצייר בעיקר דיוקנאות ודימויים דתיים, שהוזמנו בעיקר על ידי כנסיות בעיר קוויבק וסביבתה. פלמונדו נולד בשנת 1804 (או 1802) בל'אנסיין-לורט, קוויבק, בנם של חנווני הכפר ואשתו. הוא למד בבית ספר בסנט-רוך, פרבר של קוויבק סיטי, ולאחר מכן למד אצל ג'וזף לגארה (1795–1855), משחזר תמונות וצייר חובב. בשנת 1826, בגיל 22, נסע פלמונדו לפריז, שם למד אצל ציירים קלאסיים כמו פולן גארה (1783–1855). בשנת 1830, לאחר מהפכת יולי, חזר פלמונדו מצרפת לקוויבק. הוא התמחה בדיוקנאות. הוא גם עשה ציורים דתיים (שהוזמנו על ידי כנסיות ומסדרים דתיים שונים ברחבי העיר קוויבק), שבדרך כלל התבססו על תחריטים של הציירים המאסטרים הוותיקים באירופה, מנהג נפוץ בקרב אמנים בני זמנו. עבודת הדיוקנאות שלו הייתה בולטת בסגנונו המלא, ובייצוג סגנון הלבוש. בשנת 1850 עבר פלמונדו למחוז בנויוויל ליד נהר סנט לורנס, עם אמו, אחיו ואחותו. הוא חי שם עד שנות ה -90 של המאה ה-19. חלק ניכר מעבודותיו בתקופה זו היו ציורים דתיים, העתקים של המאסטרים הוותיקים, שהוזמנו על ידי כנסיות מקומיות. הדיוקן העצמי של פלמונדו משנת 1882 היה ככל הנראה יצירתו האחרונה. הוא הפך לחבר באקדמיה המלכותית לאמנויות. פלמונדו מעולם לא התחתן. הוא היה מונרכיסט לכל החיים ותמך במפלגה השמרנית, ידידם של סר ג'ורג' אטיין קרטייה וסר אטיין טאצ'ה. הוא מחה עם השמרנים על הוצאתו להורג לואי ריאל של אינדיאני יליד אמריקה, בשנת 1885 שנלחם למען זכויות אנשיו בקנדה. הוא היה מקבוצת מטיס שהוכרה כלאום מקורי על ידי הממשלה הלאומית. פלמונדו נפטר בנויוויל בשנת 1895. מדיה וקבצים בנושא אנטואן פלמונדו בוויקישיתוף R. H. Hubbard, Antoine Plamondon / 1802-1895, Théophile Hamel / 1817-170. Two Painters of Quebec / Deux Peintres de Québec (Ottawa: National Gallery of Canada, 1970), pp. 14-15. Royal Canadian Academy of Arts - Académie royale des arts du Canada, web.archive.org, ‏2011-05-26
סאליו סיס

סאליו סיס (בצרפתית: Saliou Ciss; נולד ב-15 בספטמבר 1989) הוא כדורגלן סנגלי המשחק בעמדת המגן השמאלי. סיס התחיל את הקריירה שלו במחלקת הנוער של דיאמברס. לקראת עונת 2010, סיס חתם לחמש שנים בטרומסה מליגת העל הנורווגית. ב-5 במאי 2010, סיס ערך את הופעת הבכורה שלו בקבוצה במשחק הליגה נגד בראן. ב-26 באוגוסט 2013, סיס חתם בוואלנסיין מליגת העל הצרפתית, ששילמה תמורתו 500 אלף אירו. ביולי 2017, סיס חתם באנז'ה, אליה הצטרף בהעברה חופשית. בינואר 2018, סיס הושאל לוולאנסין עד לסיום העונה, דבר אשר קרה גם בינואר 2019. ב-2 בספטמבר 2019, סיס חתם בנאנסי. ב-14 בנובמבר 2012, סיס ערך את הופעת הבכורה שלו בנבחרת סנגל בתיקו 1-1 נגד ניז'ר. סיס, השתתף עם הנבחרת בגביע אפריקה לאומות 2017 וגביע אפריקה לאומות 2019. הוא אף נכלל בסגל הנבחרת לקראת מונדיאל 2018, אך נפצע בסמיכות לתחלית המונדיאל ושוחרר מהסגל. מדיה וקבצים בנושא סאליו סיס בוויקישיתוף סאליו סיס, באתר Transfermarkt סאליו סיס, באתר Soccerway סאליו סיס, באתר WorldFootball.net סאליו סיס, באתר National Football Teams סאליו סיס, באתר FootballDatabase.eu
בית של תורה

בית של תורה הוא מושג יסוד בחינוך החרדי, המבטא מתן חשיבות ללימוד תורה בראש סולם הערכים המשפחתי. עולם התורה הליטאי מבוסס על חינוך מגיל צעיר למקם את לימוד התורה – בעיקר של האב במסגרת הכולל – במרכז החינוך בבית. בחדר מחנכים ללימוד התורה בכל שעות היום ולוויתור על הנאות העולם למען זה. גם בסמינרים החרדיים מחנכים את הבנות להשקיע את כל כוחם לטובת לימוד התורה של הבעל. בנות הסמינר ברובם המכריע, בהגיען לשידוכים, מחפשות רק בחורים שמצהירים על כך שילמדו במשך חייהם ואינם מתכננים לצאת לשוק העבודה. בסמינרים טבעו את המושג "בית של תורה" לתאר בית שמושתת על לימוד תורה ושבשביל לימוד התורה מוכנים כולם למסור את הנאתם האישית ואת רווחתם הכלכלית למען מטרה זו. עולם התורה פנחס ברייער, אנו צריכים להגדיר לעצמנו בבירור, מהי ההגדרה של 'בית של תורה', איך נראה בית כזה?  איך הוא מנוהל? איך הוא מתוחזק?, באתר דרשו, ‏3 באפריל 2017 ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
Da Da Dam

Da Da Dam היא בלדה, שבוצעה על ידי פראדייז אוסקר באירוויזיון 2011 עמו יצג את פינלנד. השיר מספר סיפור על ילד בשם פיטר שמחליט לנקוט עמדה כדי לנסות להציל את כדור הארץ, מתעלם מכל העולם, וממשיך להתמיד. זהו הסינגל הראשון מתוך אלבום הבכורה של אוסקר שנקרא Sunday Songs. הקליפ לשיר הועלה ליוטיוב ב-20 באפריל 2011. השיר השתתף באירוויזיון 2011 שנערך בגרמניה, השיר סיים במקום השלישי בשלב חצי הגמר, ובגמר, שנערך ב-10 במאי, סיים במקום ה-21 מתוך 25 שירים עם 57 נקודות. מידע על היצירה "Da Da Dam" באתר מיוזיק בריינז מידע על היצירה "Da Da Dam" באתר Discogs סרטון השיר "Da Da Dam" באתר יוטיוב Paradise Oskar - Da Da Dam (Official Music Video) - Buy album on iTunes!, נבדק ב-2021-05-16 Düsseldorf 2011, Eurovision.tv (באנגלית)
נעמה תבורי

נעמה תבורי (נולדה ב-5 בנובמבר 1973) היא רקדנית ישראלית. תבורי נולדה בקיבוץ אפיקים. היא בתה של יעל לנצט-תבורי, מנצחת מקהלת איחוד הקבוצות והקיבוצים. בת דודתה של אמה היא השחקנית בתיה לנצט. בצבא שירתה כחובשת. תבורי רקדה בלט והופיעה עם להקת המחול הקיבוצית. היא למדה ריקודים סלוניים בבית הספר של ארתור מאריי והתחרתה במספר תחרויות בסגנון. זכתה בעונה השלישית של "רוקדים עם כוכבים", כשהייתה בת זוגו של רודריגו גונזלס. ב-2007 גם הייתה אחראית על הכוריאוגרפיה במופע "רוקדים בכיף", שהועלה בגני יהושע. היא משמשת כמורה לריקוד. ליאת מר, נעמה תבורי רוקדת עם חתיכים, באתר ynet, 10 ביוני 2007 עמירם כהן, לרקוד עם עגלים, באתר הארץ, 5 ביוני 2007 [1]